《天阴》
宋代·丘葵

天阴尽日黯无光，白骨纵纵横地霜。
真鞑未多多伪鞑，拒王不罪罪勤王。
昔持耒耜今兵革，人食糟粮马稻梁。
正似镬汤无冷处，年三十六死为长。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。